เรื่องร้องเรียน: อ้างอิงจากเรื่องเดิม 2023-3PQ3FF และ 2023-7FRZER ที่เขตบางกอกน้อยได้ตอบกลับมาว่า หน่วย BEST ได้ซ่อมแซมผิวถนนบริเวณดังกล่าวเพื่อให้สามารถระบายน้ำได้"ดีขึ้น" (เอาปากกาสีแดงขีดเส้นใต้ 2 เส้น ตรงคำว่า"ดีขึ้น") ผมเอารูปผลงานมาฝากครับ รูปบนคือที่ท่านส่งให้ผม (ผมหมุนรูปเพื่อให้ท่านดูง่ายขึ้นว่าจุดเดียวกันมั้ย) รูปล่างคือที่ผมพึ่งถ่ายเมื่อ 23 ก.ย. 66 เวลา 18.54น. พิจารณาแล้วตอบตัวเองก็พอครับว่า"ดีขึ้น"ตามที่กล้าตอบประชาชนมาจริงมั้ย ขอบพระคุณอย่างสูงครับ
การดำเนินการของเจ้าหน้าที่: Best ดำเนินการแก้ไขเรียบร้อยแล้ว ทั้งนี้ สำนักงานเขตฯได้บรรจุเรื่องร้องเรียนจุดนี้ ในแผนของบซ่อมแซม ประจำปี 2567 เรียบร้อยแล้ว เมื่อเข้าสู่ปีงบประมาณ 2567 เมื่อสำนักงานเขตฯได้รับงบประมาณแล้ว จะเร่งดำเนินการเข้าซ่อมแซม เนื่องจากต้องสั่งเบิกยางมะตอยร้อนจำนวนมากปรับระดับถนนในซอยต่อไป
ความเห็นของผู้แจ้ง: ขอบคุณที่เข้ามาดำเนินการปรับปรุงครับ ฝากไว้ครับ ปัญหาในทุกจุดต้องวางแผนให้รอบคอบ เพื่อให้การปรับปรุงนั้นเป็นการปรับปรุงที่ดีขึ้นจริง และแก้ครั้งเดียวจบ ไม่ต้องเสียเวลามาแก้งานซ้ำครับ ขอบคุณครับ
พื้นที่: แขวงอรุณอมรินทร์ เขตบางกอกน้อย กรุงเทพมหานคร